ΓΡΑΠΤΗ ΕΡΩΤΗΣΗ E-3437/01

υποβολή: Paolo Bartolozzi (PPE-DE) προς την Επιτροπή

(21 Δεκεμβρίου 2001)

Θέμα: Τελωνειακοί φραγμοί και συναφή προβλήματα στον τομέα της ευρωπαϊκής κλωστοϋφαντουργίας

Οι ευρωπαϊκές κλωστοϋφαντουργικές βιομηχανίες αντιμετωπίζουν τελωνειακούς φραγμούς που αναχαιτίζουν την πλήρη ανταγωνιστικότητά τους σε επίπεδο αγοράς. Ορισμένες μη ευρωπαϊκές χώρες επιβάλλουν επαχθείς εισαγωγικούς δασμούς: η Ινδία 40 %, το Πακιστάν 30 %, η Αργεντινή 30 %, η Κίνα 24 %, η Βραζιλία 20,5 %, η Ρωσία 25 %, η Αυστραλία 25 %, η Κορέα 13 %, οι ΗΠΑ από 7 έως 28,3 %.

Με βάση τα στοιχεία αυτά, ερωτάται η Επιτροπή ποια μέτρα σκοπεύει να λάβει για να βελτιώσει την πρόσβαση των κοινοτικών προϊόντων στις τρίτες αγορές. Ερωτάται, επίσης, ποια μέτρα σκοπεύει να εφαρμόσει ώστε να αποκατασταθεί η ισορροπία στην κατάσταση της μη αμοιβαιότητας των εισαγωγικών δασμών, με βάση τις σχέσεις μεταξύ των δέκα πέντε χωρών της ΕΕ και των χωρών που δεν είναι μέλη της ΕΕ, αποκαθιστώντας ουσιαστικά και τυπικά την αρχή του θεμιτού ανταγωνισμού.

Ερωτάται, επιπλέον, ποιες δράσεις σκοπεύει να αναλάβει η Επιτροπή, δεδομένων των αποτελεσμάτων της διάσκεψης του ΠΟΕ στο Κατάρ και του προηγούμενου γύρου του Σιάτλ, για να συμβάλει στη επίλυση των τεράστιων προβλημάτων κοινωνικού, οικολογικού καιγειονομικού ντάμπινγκ που θέτουν σε κίνδυνο τον τομέα της κλωστοϋφαντουργίας, πλήττουν το παγκόσμιο εμπορικό σύστημα και έχουν αντικειμενικές επιπτώσεις στον κοινωνικό ιστό των μη ευρωπαϊκών χωρών (εκμετάλλευση της εργασίας ανηλίκων, εκμετάλλευση του περιβάλλοντος κατά παράβαση των αρχών της βιώσιμης ανάπτυξης).

Τέλος, πάνταπό το πρίσμα του παγκόσμιου εμπορίου, ερωτάται η Επιτροπή ποια μέτρα σκοπεύει να λάβει για να προστατεύσει τα σήματα και την πνευματική ιδιοκτησία των ευρωπαϊκών επιχειρήσεων σε επίπεδο καταπολέμησης της απάτης και των απομιμήσεων, δεδομένης της εισβολής πλαστών προϊόντων στην ευρωπαϊκή αγορά.

Απάντηση του κ. Lamy εξ ονόματος της Επιτροπής

(18 Φεβρουαρίου 2002)

Όπως γνωρίζει το Αξιότιμο μέλος του Κοινοβουλίου, όλοι οι περιορισμοί όσον αφορά τις εισαγωγές στην Κοινότητα κλωστοϋφαντουργικών προϊόντων και ειδών ένδυσης πρόκειται να εκλείψουν στα τέλη του 2004, ως αποτέλεσμα της συμφωνίας για τα κλωστοϋφαντουργικά προϊόντα και τα είδη ένδυσης

(ATC) του 1995 του Παγκόσμιου Οργανισμού Εμπορίου (ΠΟΕ). Η Κοινότητα αναμένει το αποτέλεσμα αυτό του Γύρου της Ουρουγουάης και θα τηρήσει τις δεσμεύσεις που απορρέουν από τη συμφωνία αυτή. Συγχρόνως, ωστόσο, η Επιτροπή ανησυχεί για τουςπάρχοντες δασμολογικούς φραγμούς στις προσπάθειες της κοινοτικής βιομηχανίας να διεισδύσει σε ορισμένες αγορές τρίτων χωρών. Έχονταςπόψη τα εξαγωγικά συμφέροντα της κοινοτικής βιομηχανίας, η Επιτροπή έλαβε την έγκριση του Συμβουλίου να διαπραγματευτεί την καλύτερη πρόσβαση στις αγορές κλωστοϋφαντουργικών προϊόντων και ειδών ένδυσης των χωρών του ΠΟΕ πουπόκεινται σε ποσοτικούς περιορισμούς, με αντάλλαγμα τον ταχύ δασμολογικό αφοπλισμό των περιορισμών αυτών, όπως προκύπτει από τιςποχρεώσεις που αναφέρονται στην ATC. Ο ακριβής σκοπός των παραχωρήσεων που μπορεί να προσφερθούν θα καθορισθεί ανάλογα με τις συγκεκριμένες και απτές βελτιώσεις που θα πραγματοποιηθούν σχετικά με τα μέτρα δασμολογικού και μη δασμολογικού χαρακτήρα όσον αφορά την πρόσβαση στις αγορές τρίτων χωρών που ενδιαφέρουν την κοινοτική βιομηχανία κλωστοϋφαντουργικών και ειδών ένδυσης. Έχουν συναφθεί συμφωνίες κυρίως με την Σρι Λάνκα και το Πακιστάν ενώ έχουν αρχίσει διερευνητικές συνομιλίες με ορισμένες άλλες εξαγωγικές χώρες.

Όσον αφορά τη σχέση μεταξύ του εμπορίου και της κοινωνικής ανάπτυξης, η ανακοίνωση της Επιτροπής της 18ης Ιουλίου 2001(1), αναφέρει μία πλήρη στρατηγική για την προαγωγή των βασικών κανόνων εργασίας και τη βελτίωση της κοινωνικής διαχείρισης στο πλαίσιο της παγκοσμιοποίησης. Στην ανακοίνωση αυτή, η Επιτροπή πρότεινε την ανάληψη δράσης σε πολλούς τομείς — εμπόριο, ανάπτυξη, εξωτερικές σχέσεις και κοινωνική πολιτική — σε ευρωπαϊκό και διεθνές επίπεδο. Όσον αφορά το εμπόριο, η ανακοίνωση έχει ήδη αποφέρει συγκεκριμένα αποτελέσματα με τηνιοθέτηση από το Συμβούλιο στις 10 Δεκεμβρίου 2001, του νέου κανονισμού για την εφαρμογή συστήματος γενικευμένων δασμολογικών προτιμήσεων, κανονισμός (ΕΚ) αριθ. 2501/2001 του Συμβουλίου, της 10ης Δεκεμβρίου 2001, για την εφαρμογή συστήματος γενικευμένων δασμολογικών προτιμήσεων για την περίοδο από 1ης Ιανουαρίου 2002 έως την 31η Δεκεμβρίου 2004(2), ο οποίος ενισχύει σημαντικά το σύστημα κοινωνικών κινήτρων και τους δεσμούς με το σύστημα κοινωνικής διαχείρισης. Πράγματι, η πλευρά της διαχείρισης είναι βασική για τη στρατηγική και η Επιτροπή συνεχίζει να ακολουθεί τον στόχο για την ανάληψη διεθνούς διαλόγου — με τη συμμετοχή του ΠΟΕ και του Διεθνή Οργανισμού Εργασίας (ΔΟΕ), όπως επίσης με οργανισμούς ανάπτυξης, κυβερνήσεις, την κοινωνία των πολιτών και κοινωνικούς εταίρους — ως μέσο για την προώθηση της κοινωνικής ανάπτυξης στο πλαίσιο της παγκοσμιοποίησης.

Όσον αφορά το περιβάλλον, τα κλωστοϋφαντουργικά προϊόντα καλύπτονται από το σύστημα οικολογικού σήματος της Κοινότητας. Το οικολογικό σήμα παρέχει ένα κίνητρο για τους ανά τον κόσμο παραγωγούς ώστε ναιοθετούν φιλικές προς το περιβάλλον μεθόδους παραγωγής ούτως ώστε να αποκομίζουν τα οφέλη της ολοένα και μεγαλύτερης προτίμησης του καταναλωτή για προϊόντα που παράγονται με τον τρόπον αυτόν. Η Κοινότητα θεώρησε τη σήμανση ως ένα από τα τρία βασικά θέματα όσον αφορά το εμπόριο και το περιβάλλον που πρέπει να αντιμετωπιστούν σε ένα νέο γύρο συνομιλιών και έχει πετύχει να συμπεριληφθεί το θέμα στηνπουργική δήλωση πουιοθετήθηκε από την 4ηπουργική διάσκεψη του ΠΟΕ, στην Doha, τον Νοέμβριο του 2001.

Η Κοινότητα γνωρίζει, εξάλλου, τα προβλήματα παραποίησης-απομίμησης που συναντούν οι ευρωπαϊκές επιχειρήσεις του κλωστοϋφαντουργικού τομέα.

Για την αντιμετώπιση της εισαγωγής τους στην ευρωπαϊκή αγορά, ο κανονισμός (ΕΚ) αριθ. 3295/94 του Συμβουλίου της 22ας Δεκεμβρίου 1994, περί μέτρων απαγόρευσης της ελεύθερης κυκλοφορίας, της εξαγωγής, της επανεξαγωγής και τηςπαγωγήςπό καθεστώς αναστολής των εμπορευμάτων παραποίησης/απομίμησης και των αναπαραχθέντων χωρίς άδεια (πειρατικών)(3) (όπως τροποποιήθηκε από τον κανονισμό του Συμβουλίου (ΕΚ) αριθ. 241/1999 της 25 Ιανουαρίου 1999(4)) αποτελεί ένα ουσιαστικό μέσο: επιτρέπει στις τελωνειακές αρχές να πραγματοποιούν εξονυχιστικούς ελέγχους και καθιερώνει την διάταξη τηςαίτησης παρέμβασης των τελωνειακών αρχών. Τα αποτελέσματα που προέκυψαν κατά τη διάρκεια του 2000 (έλεγχος περίπου 68 εκατ. αντικειμένων, δηλαδή αύξηση περίπου + 168 % σε σχέση με το 1999) μαρτυρούν από μόνα τους το ενδιαφέρον που δείχνουν οι τελωνειακές αρχές στην αποστολή αυτή για την προστασία του δικαιώματος πνευματικής ιδιοκτησίας. Τα ετήσια τελωνειακά στατιστικά στοιχεία, που δημοσιεύτηκαν από την Επιτροπή για το 2000, δείχνουν επιπλέον ότι το 49 % των διαδικασιών που έγιναν στα εξωτερικά σύνορα της Ένωσης, αφορούν τα είδη ένδυσης και τα αξεσουάρ ειδών ένδυσης.

Στο επίπεδο της ίδιας της εσωτερικής αγοράς, η Επιτροπήιοθέτησε, στις 30 Νοεμβρίου 2000, ένα φιλόδοξο σχέδιο δράσης που έχει στόχο να ενισχύσει και να βελτιώσει την καταπολέμηση της παραποίησης/απομίμησης και της πειρατείας στην εσωτερική αγορά(5). Μεταξύ των πρωτοβουλιών που ανακοινώθηκαν σάυτό το σχέδιο δράσης αναφέρεται μία πρόταση οδηγίας για την εναρμόνιση των νομοθεσιών των κρατών μελών που αφορούν τα μέσα για τον σεβασμό των δικαιωμάτων πνευματικής ιδιοκτησίας. Αυτή η πρόταση οδηγίας θαποβληθεί από την Επιτροπή κατά τη διάρκεια του 2002.

Για να καταπολεμήσει το πρόβλημα στη ρίζα του, η Κοινότητα θίγει τακτικά με τους εμπορικούς εταίρους της τα προβλήματα της παραποίησης/απομίμησης. Η ίδια προωθεί τη συμφωνία για τα δικαιώματα πνευματικής ιδιοκτησίας που αφορούν το εμπόριο (ADPIC) του ΠΟΕ (συμφωνία για τις εμπορικές πτυχές των δικαιωμάτων

πνευματικής ιδιοκτησίας στον τομέα του εμπορίου): η συμφωνία αυτή καθορίζει τα ελάχιστα πρότυπα προστασίας των δικαιωμάτων πνευματικής ιδιοκτησίας και προβλέπει συγκεκριμένα μέτρα για την τήρησή τους. Η συμφωνία ADPIC αποτελεί, συνεπώς, ένα βασικό μέσο για τηνπεράσπιση των συμφερόντων των εξαγωγικών επιχειρήσεων.

(1) COM(2001)416 τελικό.

(2) ΕΕ L 346 της 31.12.2001.

(3) ΕΕ L 341 της 30.12.1994.

(4) ΕΕ L 27 της 2.2.1999.

(5) COM(2000)789 τελικό.